open-index/open-wikipedia-markdown huggingface dataset:
Elateroidea

* Smellere (Elateridae)
* Halvsmellere
* Råtevedbiller
* Artematopodidae
* Rhinorhipidae
* Brachypsectridae
* Cerophytidae

**Smellere** (Elateroidea) er en gruppe av biller som foruten den artsrike familien smellere (Elateridae) omfatter råtevedbiller (Eucnemidae), halvsmellere (Throscidae) og de artsfattige familiene Artematopodidae, Rhinorhipidae, Brachypsectridae og Cerophytidae. Ingen av de sistnevnte finnes i Norge. Disse billene er vanligvis langstrakte og noe flate, med et tilnærmet firkantet brystskjold og antenner som gjerne er sagtakkede eller kamformede. De fleste artene har en tapp på forbrystet som griper inn i en grop på mellombrystet. Hvis tappen presses ut av gropa, spretter den ut med et smell, og billen kan kastes i været. Slik kan de snu seg om de havner på rygg, eller skremme bort fiender.
## Eksterne lenker
* 
*
Malakka

**Malakka**, **Melaka** (malayisk) eller **Malacca** (engelsk) er en delstat i Malaysia. Den ligger på Malakkahalvøya. Delstaten har navn etter Malakka by, som er delstatshovedstad.

## Geografi
Malakka ligger på vestkysten av Malakkahalvøya ved Malakkastredet, ca. 200 km nordvest for Singapore. Disse farvannene har i lange tider vært hovedferdselsåren for handelen mellom Kina og India. 

## Befolkning
Delstaten Malakka hadde i 2011 et folketall på . Den historiske byen Malakka hadde ved folketellingen i 2010 et innbyggertall på . 

Malakka har en multietnisk befolkning der 65,8 % av delstatens innbyggere er malayer, 26,4 % kinesere og 6,2 % indere. 4,2 % av innbyggerne er statsborgere i andre land.

Malayisk er offisielt språk i delstaten, men det tales også engelsk, kinesisk og tamilsk.

## Historie
Malakka ble grunnlagt av kinesere som stasjon for krydderhandelen (særlig med pepper) med Molukkene. Den utviklet seg raskt til en blomstrende handelshavn der blant annet arabere og indere og kinesere samhandlet. Frem til 1400-tallet var byen nærmest en kinesisk handelskoloni. Deretter var byen sete for en malayisk sultan. Den første sultan var hindu, men gikk over til islam i 1414. Dette året regnes gjerne som begynnelsen av islams fremmarsj i Sørøstasia. 

I 1511 erobret portugiseren Afonso de Albuquerque byen og fordrev sultanen. Fra 1511 til 1641 stod Malakka under portugisisk, og så (med noen avbrudd) nederlandsk kontroll. Så overtok britene, som regjerte frem til Malayas uavhengighet i 1957. Under britene var Malakka en del av kolonien Straits Settlements, som også omfattet Singapore og Penang.

## Politikk
Det formelle delstatsoverhodet har tittelen *[[Yang di-Pertua Negeri]]* (tidligere: guvernør) og utpekes fra føderalt hold.

Delstaten har en folkevalgt forsamling på 28 representanter. Den utøvende makt ledes av en regjering med en førsteminister utgått fra delstatsforsamlingen.

## Administrativ inndeling
Delstaten er inndelt i tre distrikter: Melaka Tengah, Alor Gajah og Jasin.

## Samferdsel

North-South Expressway går gjennom delstaten og forbinder den med Malaysias hovedstad Kuala Lumpur, en og en halv times kjøring unna. Det tar tre timer å kjøre til Singapore.

Malakka internasjonale lufthavn ligger ved byen Batu Berendam, ni kilometer fra Melakka by. Det er fergeforbindelse til Dumai i Indonesia.

## Referanser


## Eksterne lenker
*
Árborg

**Árborg** (offisielt navn: **Sveitarfélagið Árborg**) er en kommune (sveitarfélag) i regionen Suðurland på Island. Árborg ble dannet i 1997 ved sammenslåing av kommunene Sandvíkurhreppur, Eyrarbakkahreppur, Stokkseyrarhreppur og Selfoss.

## Vennskapsbyer
* Arendal
* Kalmar
* Silkeborg

## Referanser


## Eksterne lenker
*
Vairocana

Ifølge buddhistisk trikayalære er **Vairocana** (eller **Vairochana**, **Mahavairocana**, kinesisk: 大日如來 / 毘盧遮那佛 *Dàrì Rúlái* / *Piluzhenafo*, japansk: **Dainichi Nyorai**) en Buddha som er kroppsliggjøringen av Dharmakaya, og som dermed kan betraktes som det universelle aspekt av den historiske Gautama Buddha. Det finnes en læremester i tibetansk buddhisme fra 8./9. århundre med navn Vairocana også.
Bláskógabyggð

**Bláskógabyggð** er en kommune (*sveitarfélag*) i regionen Suðurland på Island. Bláskógabyggð ble opprettet 9. juni 2002 ved sammenslåing av kommunene Biskupstungnahreppur, Laugardalshreppur og Þingvallahreppur. Kommunen har navn etter *Bláskógar*, et område i Þingvellir-regionen.

Kommunen har en del landbruk og turisme med kjente turistattraksjoner som Þingvellir, Gullfoss og Geysir-området.

Tre tettsteder finnes i Bláskógabyggð; Laugarvatn, Reykholt og Laugarás. De to sistnevte har mye varmt vann og mange gartnerier og drivhus. På Laugarvatn finnes det både videregående skole (*Menntaskólinn að Laugarvatni*) og en avdeling fra Háskóli Íslands.

## Galleri
Bláskógabyggðs turistattraksjoner «*Den gyldne sirkel*»

Fil:Laugarvatn04.jpg|Utsikt over Laugarvatn og Apavatn fra Laugarvatnsfjall. I forgrunnen ligger skolestedet Laugarvatn.
Fil:Gullfoss rainbow.JPG|Regnbue over Gullfoss.
Fil:Strokkur Geysir Iceland 2005-6.JPG|Geysiren Strokkur har regelmessige utbrudd som spruter 20 meter opp i lufta.
Fil:Islande thingvellir Ok.jpg|Þingvellir nasjonalpark ligger også i kommunen


## Referanser


## Eksterne lenker
*
Februarrevolusjonen (Russland)

**Februarrevolusjonen** (russisk: Февральская революция, Fevralskaja revoljutsija) i Russland i 1917 var begynnelsen på den russiske revolusjon. Den brøt ut  og resulterte i at tsar Nikolaj II abdiserte.

## Bakgrunn

Dumaen, den russiske nasjonalforsamlingen i Petrograd, bestod av mange rike personer og fyrster. Folket demonstrerte med krav om tsarens avgang og om at det skulle dannes en ny regjering. Februarrevolusjonen skjedde nesten med en gang, da folk i Petrograd protesterte mot tsarens regime på grunn av matmangel i byen. Det var også stor misnøye med Russlands engasjement i første verdenskrig. Da protestene steg startet forskjellige politiske reformister, både liberale og radikale venstreorienterte, å koordinere aktiviteter. Soldater ble satt inn mot folket.

## Utvikling

Tidlig i februar ble protestene voldelige da et stort antall innbyggere gjorde opprør og gikk i konfrontasjon med politi og soldater. Da soldater som var satt inn i den russiske hovedstaden Petrograd sluttet seg til protestantene, utviklet det hele seg til revolusjon. Nye soldater fra frontene i første verdenskrig ble satt inn, men også disse gikk over til demonstrantene. De støttet ikke lenger landets styre. Det endte med at tsar Nikolai II trakk seg, og makten ble overført nesten uten blodutgytelse. En ny regjering ble utnevnt av Dumaen fram til det neste valget i Russland. Da skulle det innføres ny grunnlov og demokrati. Mellom februar og oktober prøvde tallrike anarkistiske og kommunistiske revolusjonære å utløse videre revolusjon. Det ble tillatt med politiske møter og diskusjoner og det ble større talefrihet, så folket kunne si det de mente.

Arbeiderne streiket og samlet seg i «sovjeter» det vil si rådsforsamlinger, der de samtalte, diskuterte og mente det de selv ville mene. Soldater og bønder dannet også «sovjeter». Sovjetene fikk mer og mer makt og fikk mer å si for folket enn styresmaktene gjorde. Færre hørte på Dumaen.

Likevel eide store godseiere og fabrikkeiere stort sett det meste av rikdommen i Russland og folket var fremdeles i nød og fattigdom.

I denne situasjonen ble Vladimir Iljitsj Uljanov, eller *[[Lenin]]*, smuglet inn i Russland fra Sveits, hvor han hadde oppholdt seg. Han kom seg inn i Russland ved hjelp av tyskerne, og han hadde avtaler med dem. De håpet at Lenin skulle skape en revolusjon i Russland, slik at Russland trakk seg ut av krigen.

## Eksterne lenker
*
Rangárþing ytra

**Rangárþing ytra** er en kommune (sveitarfélag) i regionen Suðurland på Island. Kommunen ble opprettet 9. juni 2002 ved sammenslåing av de tre kommunene Rangárvallahreppur, Holta- og Landsveit og Djúpárhreppur.

## Referanser


## Eksterne lenker
*
Vesterhavet

**Vesterhavet** er en betegnelse benyttet i vikingtiden på havområdene som grovt regnet ligger vest for Norge, dvs. Nordsjøen og det nordlige Atlanterhav. Her seilte norske vikinger med sine langskip både på fredelige handelsferder og erobringstokt fra slutten av 700-tallet. På denne tiden var vikingene de eneste i Europa som hadde gode nok skip og mot nok til å begi seg ut på disse åpne og værharde havområdene.

Avgrensningen av Vesterhavet er omtrentlig, men omfattet havområdene norske vikinger opererte på. Dette er kystområdene nordover langs Norge, der Ottar fra Hålogaland nådde så langt som til Kvitsjøen i dagens Russland på slutten av 800-tallet. Vestover nådde de og koloniserte Færøyene, Island og Grønland, og Leiv Eiriksson oppdaget som første europeer kysten av Newfoundland (i dagens Canada) omkring år 1000.

Denne koloniseringen dannet grunnlaget for det senere Norgesveldet, og i sin storhetstid var alle øyene i Vesterhavet under norsk herredømme.

## Annen betydning
Vesterhavet på dansk betegner havet vest for Jylland, dvs. Nordsjøen.

Västerhavet på svensk betegner havet vest for Sverige, dvs. Skagerrak og Kattegat.
Grímsnes- og Grafningshreppur

**Grímsnes- og Grafningshreppur** er en kommune (sveitarfélag) i regionen Suðurland på Island. Den ble opprettet 1. juni 1998 ved sammenslåing av kommunene Grímsneshreppur og Grafningshreppur.

## Referanser
Avsnittstegn

**Avsnittstegn**, **alineategn** eller **a linea** ( **¶** ) er et tegn som tradisjonelt markerer nytt avsnitt. Tegnet er ikke-alfabetisk og skrives som en bakvendt P, og heter «pilcrow» på engelsk. Det kan lages i Windows ved å bruke Alt + 0182.

I middelalderen, før det var vanlig å bruke avsnitt i en brødtekst, ble det brukt for å markere en ny tanke eller et nytt argument i en tekst. 

I dag brukes tegnet i tekstbehandlingsprogrammer for å markere linjeskift i slutten av et avsnitt. Det brukes også på verktøylinjen i noen programmer for å markere visning av dette og andre skjulte tegn i teksten, for eksempel tabulator, mellomrom og sideskift. 
## Referanser
Villingaholtshreppur

**Villingaholtshreppur** er en tidligere kommune (sveitarfélag) i regionen Suðurland på Island, med 185 innbyggere ved utgangen av 2005. I 2006 dannet den Flóahreppur sammen med Gaulverjabæjarhreppur og Hraungerðishreppur. 

## Referanser
Rangárþing eystra

**Rangárþing eystra** er en kommune (sveitarfélag) i regionen Suðurland på Island. Kommunen ble opprettet 9. juni 2002 ved sammenslåing av kommunene Austur-Eyjafjallahreppur, Vestur-Eyjafjallahreppur, Austur-Landeyjahreppur, Vestur-Landeyjahreppur, Fljótshlíðarhreppur og Hvolhreppur. Viktigste næringsveier er turisme og landbruk.

## Referanser
Skeiða- og Gnúpverjahreppur

**Skeiða- og Gnúpverjahreppur** er en kommune (*sveitarfélag*) i regionen Suðurland på Island. Kommunen ble dannet 9. juni 2002 da Skeiðahreppur og Gnúpverjahreppur ble slått sammen. Kommunen har to små tettsteder, Brautarholt på Skeið og Árnes i Gnúpverjahreppur &ndash; begge ble dannet rundt skoler og kulturhus.

## Geografi

Geografisk sett er kommunen lang og smal med mye ubebygd høyfjell. Deler av isbreen Hofsjökull tilhører Skeiða- og Gnúpverjahreppur. Þjórsá danner østre kommunegrensen mens Stóra-Laxá skiller kommunen fra Hrunamannhreppur og Hvítá skiller den fra Bláskógabyggð. Øvrige nabokommuner er Flóahreppur og Grímsnes- og Grafningshreppur i Árnessýsla og Ásahreppur og Rangárþing ytra i Rangárvallasýsla.

## Næringsveier
Landbruk, turisme og vannkraft er de viktigste næringsveiene og inntektskildene i kommunen.

### Landbruk
I Skeiða- og Gnúpverjahreppur er små- og storfeavl viktig. Kommunen har mye melkeproduksjon samt store områder på høyfjellet som brukes som sommerbeite for sau.

### Turisme
Kjente turistattraksjoner er blant annet Háifoss, Stöng, Hjálparfoss, Gjáin og Þjórsárdalur.

### Vannkraftverk
Innen kommunegrensene ligger to vannkraftverk, Búrfellsvirkjun (270 MW) og Sultartangavirkjun (120 MW), og fire andre er planlagt; Holtavirkjun (53 MW), Hvammsvirkjun (82 MW), Urriðafossvirkjun (130 MW) og Búðarhálsvirkjun (80 MW).

## Referanser


## Eksterne lenker
*
Gaulverjabæjarhreppur

**Gaulverjabæjarhreppur** er en tidligere kommune (sveitarfélag) i regionen Suðurland på Island, med 140 innbyggere ved utgangen av 2005. Gaulverjabæjarhreppur ble i 2006 slått sammen med Villingaholtshreppur og Hraungerðishreppur og de ble til Flóahreppur.

## Referanser
Mýrdalshreppur

**Mýrdalshreppur** er en kommune (sveitarfélag) i regionen Suðurland på Island. Kommunen ble opprettet 1. januar 1984 ved sammenslåing av kommunene Dyrhólahreppur og Hvammshreppur. Området er kjent for sine strender og friluftsliv.

## Referanser
Hrunamannahreppur

**Hrunamannahreppur** er en kommune (*sveitarfélag*) i regionen Suðurland på Island. Kommunen ligger mellom elvene Hvítá i vest og Stóra-Laxá i øst. Disse danner kommunegrensene. Nabokommunene er Skeiða- og Gnúpverjahreppur i øst og sør, og Bláskógabyggð í vest. Det største tettstedet er Flúðir.

De fleste innbyggerne i kommunen jobber med landbruk (spesielt melkeproduksjon) og på Flúðir er det gartnerier og drivhus de fleste jobber med. I kommunen finnes det mye varmt vann som brukes til oppvarming av drivhus og boliger.

## Referanser
Hornafjörður

**Hornafjörður** (offisielt navn: **Sveitarfélagið Hornafjörður**) er en kommune (sveitarfélag) i regionen Suðurland på Island. Frem til 1999 hørte kommunen til regionen Austurland.

Kommunen ble opprettet 6. juni 1998 ved sammenslåing av alle kommunene i Austur-Skaftafellssýsla: Hornafjarðarbær, Bæjarhreppur, Borgarhafnarhreppur og Hofshreppur.

## Referanser


## Eksterne lenker
*
Fljótsdalshérað

**Fljótsdalshérað** er en tidligere kommune (sveitarfélag) i regionen Austurland på Island.

17. februar 2020 ble kommunen slått sammen med Borgarfjarðarhreppur, Djúpavogshreppur og Seyðisfjarðarkaupstaður og dannet den nye kommunen Múlaþing.

## Referanser
Fljótsdalshreppur

**Fljótsdalshreppur** er en kommune (sveitarfélag) i regionen Austurland på Island.

## Referanser


## Eksterne lenker
*
Vopnafjarðarhreppur

**Vopnafjarðarhreppur** er en kommune (sveitarfélag) i regionen Austurland på Island.

Vopnafjarðarhreppur tilhører valgkretsen Norðausturkjördæmi.

## Referanser


## Eksterne lenker
*  (islandsk)
* turistiformasjon (islandsk) engelsk
Ásahreppur

**Ásahreppur** er en kommune (*sveitarfélag*) i regionen Suðurland på Island. Kommunen ligger lengst vest i fylket Rangárvallasýsla og ble stiftet 11. juli 1892 da Holtamannahreppur ble delt i to. Ásahreppur ble så delt i to 1. januar 1938 og da ble den nedre delen til Djúpárhreppur mens den øvre delen beholdt det gamle navnet.

Ásahreppur er delt i to områder; med lavlandsstrøk hvor innbyggerne holder til. Der er landbruk utbredt næringsvei. Høyfjellet er for det meste ubebygd, med bare fjellhytter, vannkraftverk og fjellveier (blant andre Sprengisandsvegur som ligger mellom Suðurland og Norðurland).

## Referanser
Islands regioner

**Islands regioner** er åtte områder (*landshlutar*) som Island er inndelt i med det formål å formidle offisielle data og informasjon. Inndelingen er basert på organisering av kommuner i regionale sammenslutninger. I store trekk er dette den samme inndelingen som ble brukt i valgkretsinndelingen fra 1959 til 1999. Regionene er ikke formelle administrative enheter, men distriktene til domstoler, politimestere og sysselmenn faller i stor grad sammen med denne inndelingen.

## Oversikt

## Referanser
Boris Godunov (drama)

***Boris Godunov*** er et drama av Alexander Pusjkin utgitt i 1831.

Pusjkin skrev stykket i 1825, men sensurmyndighetene godkjente det ikke for framføring før i 1866. Stykket ble urframført 17. september 1870 på Mariinskij-teatret i St. Petersburg av personell fra Aleksandrinskijteateret. Pusjkins opprinnelige, usensurerte tekst (i engelsk oversettelse) ble første gang oppført 12. april 2007 på Princeton University i USA. 

Stykket består av 24 scener, hovedsakelig på blankvers. Handlingen er lagt til den store urotiden og temaet er maktkorrumpsjon og folkets avmakt og vankelmodighet.

## Litteratur
* Martin Schulze: *Alexander S. Puschkin: Boris Godunow – Dichtung und Wirklichkeit.* Ullstein Buch Nr. 5006. Ullstein, Frankfurt/Main 1963.
* Chester Dunning, Caryl Emerson, Sergei Fomichev og Lidiia Lotman: *The Uncensored Boris Godunov: The Case for Pushkin's Original Comedy, with Annotated Text and Translation*, Wisconsin Center for Pushkin Studies, . Oversettelse av russiske tekster ved Antony Wood.
Svalbarðshreppur

**Svalbarðshreppur** er en tidligere kommune (sveitarfélag) i regionen Norðurland eystra på Island. Kommunen hadde 91 innbyggere per 2019.

I 2022 ble kommunen slått sammen med Langanesbyggð, etter en folkeavstemning hvor 67 prosent av innbyggerne i Svalbarðshreppur sa ja til sammenslåing.

## Referanser
Þórshafnarhreppur

**Þórshafnarhreppur** er en tidligere kommune (sveitarfélag) i regionen Norðurland eystra på Island, med 417 innbyggere ved utgangen av 2005. I 2006 ble den til Langanesbyggð sammen med Skeggjastaðahreppur. 

## Referanser
Raufarhafnarhreppur

**Raufarhafnarhreppur** er en tidligere kommune (sveitarfélag) i regionen Norðurland eystra på Island, med 228 innbyggere ved utgangen av 2005. Den er nå en del av kommunen Norðurþing.
Djúpavogshreppur

**Djúpavogshreppur** er en tidligere kommune (sveitarfélag) i regionen Austurland på Island.

17. februar 2020 ble kommunen slått sammen med Borgarfjarðarhreppur, Fljótsdalshérað og Seyðisfjarðarkaupstaður og dannet den nye kommunen Múlaþing.

## Referanser
Skeggjastaðahreppur

**Skeggjastaðahreppur** er en tidligere kommune (sveitarfélag) i regionen Austurland på Island, med 125 innbyggere ved utgangen av 2005. I 2006 ble den slått sammen med Þórshafnarhreppur og dannet de Langanesbyggð. 

## Referanser
Tjörneshreppur

**Tjörneshreppur** er en kommune (sveitarfélag) i regionen Norðurland eystra på Island. 

## Referanser
Skútustaðahreppur

**Skútustaðahreppur** er en tidligere kommune (sveitarfélag) i regionen Norðurland eystra på Island, med 429 innbyggere ved utgangen av 2005. Kommunen ble i 2022 slått sammen med Þingeyjarsveit.

## Referanser


## Eksterne lenker
*
Hörgársveit

**Hörgársveit** er en kommune (*sveitarfélag*) i regionen Norðurland eystra på Island. Kommunen ligger i dalen Hörgárdalur på vestsiden av Eyjafjörður. Kommunen ble opprettet i 2010 ved sammenslåing av Arnarneshreppur og Hörgárbyggð. Hörgárbyggð ble på sin side opprettet i 2001 ved sammenslåing av de tidligere kommunene Skriðuhreppur, Öxnadalshreppur og Glæsibæjarhreppur.

## Referanser


## Eksterne lenker
*
Grímseyjarhreppur

**Grímseyjarhreppur** er en tidligere kommune (sveitarfélag) i regionen Norðurland eystra på Island. Kommunen omfattet øya Grímsey, som ligger 40 kilometer nord for Tröllaskagi på Nord-Island. Ved utgangen av 2005 hadde den 103 innbyggere.

I 2009 ble kommunen slått sammen med Akureyri.

## Referanser
Bjørndalen

**Bjørndalen** kan vise til:

## Steder
* Bjørndalen (Bergen)
* Bjørndalen (Kristiansand)
* Bjørndalen (Nærøysund)
* Bjørndalen (Oslo)
* Bjørndalen (Svalbard)
* Bjørndalen (Trondheim)

## Personer
*Dag Bjørndalen, skiskytter
*Kjell Bjørndalen, tidligere leder av Fellesforbundet
*Ole Einar Bjørndalen, skiskytter
*Nathalie Santer Bjørndalen, tidligere skiskytter
Húsavíkurbær

**Húsavíkurbær** er en kommune (sveitarfélag) i regionen Norðurland eystra på Island, med 2370 innbyggere ved utgangen av 2005. Folkene bor i Húsavik på halvøya Tjörnes og i jordbruksområdet lenger sør som heter Reykjahverfi. Húsavik er en del av den 210 km lange turistruta som bli kalt Diamantsirkelen og som omfatter Ásbyrgi, Dettifoss og Mývatn i tillegg til Húsavik.

I Húsavik er det et museum som har spesialisert seg på å stille ut peniser, Islands Fallologiske Museum. Man har 151 peniser i samlingen, alle er fra dyr i havet og på land på Island. Man har 38 peniser fra 15 forskjellige hvalarter, en fra isbjørn, 18 fra 7 forskjellige sorter sel og hvalross og 93 fra pattedyr som lever på land. Museet er åpent daglig i sommersesongen. For turister er det også mulig å dra på hvalsafari fra Husavik. 

## Referanser
Dalvíkurbyggð

**Dalvíkurbyggð** er en kommune (sveitarfélag) i regionen Norðurland eystra på Island. Den ligger på vestsiden av Eyjafjörður. Kommunen ble opprettet i 1998 ved sammenslåing av bykommunen Dalvíkurkaupstaður og de to landkommunene Svarfaðardalshreppur og Árskógshreppur.

## Referanser
Ólafsfjörður

**Ólafsfjörður** er en by og en fjord/dal som også tidligere var en egen kommune (sveitarfélag) i fylke (regionen) Norðurland eystra på Island, den hadde 944 innbyggere ved utgangen av 2005. I 2006 ble den slått sammen med Siglufjarðarkaupstaður og dannet den nye kommunen Fjallabyggð. Ólafsfjörður er en utstikkerfjord fra Eyjafjörður.

## Se også
*Olafsfjordtunnelen
*Hedinsfjordtunnelen

## Eksterne lenker
*
Arnarneshreppur

**Arnarneshreppur** er en tidligere kommune (sveitarfélag) i regionen Norðurland eystra på Island, med 174 innbyggere ved utgangen av 2005.

Kommunen ble i 2010 slått sammen med Hörgárbyggð til den nye kommunen Hörgársveit.

## Referanser
Þingeyjarsveit

**Þingeyjarsveit** er en kommune (*sveitarfélag*) i regionen Norðurland eystra på Island. Kommunen ble dannet 9. juni 2002 etter sammenslåing av Ljósavatnshreppur, Bárðdælahreppur, Hálshreppur og Reykdælahreppur. 26. april 2008 ble også Aðaldælahreppur en del av kommunen etter folkeavstemning.

## Referanser


## Eksterne lenker
*
Mjóafjarðarhreppur

**Mjóafjarðarhreppur** er en tidligere kommune (sveitarfélag) i regionen Austurland på Island, med 42 innbyggere ved utgangen av 2005.

8. oktober 2005 ble det vedtatt å slå sammen kommunen med kommunene Fjarðabyggð, Austurbyggð og Fáskrúðsfjarðarhreppur til én kommune med navnet Fjarðabyggð. Dette trådte i kraft 9. juni 2006. 

## Referanser


## Eksterne lenker
*
Breiðdalshreppur

**Breiðdalshreppur** er en tidligere kommune (sveitarfélag) i regionen Austurland på Island. Kommunesenteret var Breiðdalsvík. De viktigste næringene var turisme, fiske og sauehold.

I 2018 ble Breiðdalshreppur slått sammen med den større nabokommunen Fjarðabyggð.

## Referanser
Hellendoorn

**Hellendoorn** er en kommune øst i  Nederland, femten kilometer fra Almelo. Regionen heter Overijssel. 
Hellendoorn er en kommune og ei bygd i fylket Overijssel på/ved grensen av Salland of Twente. Kommunen telte på første juli 2006 
36.118 innbyggere på ei overflate av 139,03 km. Hellendoorn er særlig blir kjent gjennom Eventyrparken. Kommunen er en del av plus regio Twente.

## Trafikk og transport
Lokaltoget fra Zwolle til Enschede stopper to ganger i timen i retning av Nijverdal. Den andre stasjonen i kommunen er Daarlerveen på jernbanelinjen Almelo-Mariënberg.

Riksveien 35 går tvers gjennom Nijverdal og lager i rushtid store trafikkorker i sentrum. Kommunen jobber på en løsning på  trafikkproblemet i kombiplan Riksvei 35.

## Tettsteder i Hellendoorn
Daarle, Daarlerveen, Eelen en Rhaan, Egede, Haarle, Hankate, Hexel, Hulsen, Marle og Nijverdal (kommunehus).

## Referanser


## Eksterne lenker
*
Friedrich Pinter

**Friedrich «Fritz» Pinter** (født 22. februar 1978 i Villach, Kärnten) er en østerriksk tidligere skiskytter. Han var med på det østerrikske stafettlaget som tok bronse under VM 2005 i Hochfilzen. Pinter deltok for Østerrike i to olympiske vinterleker, 2006 i Torino og 2014 i Sotsji.

Pinter var lenge en lovende langrennsløper, men gikk over til skiskyting i sesongen 2000/01. Hans var med på Østerrikes lag som tok VM-bronse i stafett i VM i skiskyting 2005. Han deltok i OL 2006 i Torino, men oppnådde bare en 26.-plass individuelt. På stafetten mislyktes Østerrike fullstendig og havnet på 17.-plass.

Pinters beste enkeltresultat i verdenscuprenn ble 2.-plass på jaktstart i Holmenkollen sesongen 2007/08.

## Referanser


## Eksterne lenker
* 
*
Eva Henriette Mohn

**Eva Henriette Ingdahl Mohn** (født 1961) er en norsk sexolog og samlivsterapeut som blant annet har drevet Barn Voksen Senteret i Trondheim, et senter som tilbyr hjelp med samlivs- og familieproblemer, barns atferdsvansker, skolevansker og dysleksi.

Hun har sammen med Frida Kahlisto gitt ut boka *Venus – norske kvinner sett nedenfra* (2005).

Hun ble gift i 1987 med lege Torkel Mohn.

## Annet
Høsten 2005 ble hun valgt inn i styret for Trondheim Fremskrittsparti.

## Referanser


## Eksterne lenker
* sex redder forholdet (Dagbladet, intervju)
Kelduneshreppur

**Kelduneshreppur** er en tidligere kommune (sveitarfélag) i regionen Norðurland eystra på Island, med 101 innbyggere ved utgangen av 2005. I 2006 ble den slått sammen med Húsavíkurbær, Öxarfjarðarhreppur og Raufarhafnarhreppur til nydannelsen Norðurþing kommune.

## Referanser
Eyjafjarðarsveit

**Eyjafjarðarsveit** er en kommune (sveitarfélag) i regionen Norðurland eystra på Island. Kommunen ble opprettet i 1991 ved sammenslåing av de tidligere kommunene Hrafnagilshreppur, Saurbæjarhreppur og Öngulsstaðahreppur.

## Referanser


## Eksterne lenker
*
Skaftárhreppur

**Skaftárhreppur** er en kommune (sveitarfélag) i regionen Suðurland på Island. Kommunen ble opprettet 10. juni 1990 ved sammenslåing av de fem kommunene Álftavershreppur, Leiðvallarhreppur, Skaftártunguhreppur, Kirkjubæjarhreppur og Hörgslandshreppur.

## Referanser
John Cage

**John Milton Cage** (1912–1992) var en amerikansk eksperimentell komponist og kunstner.

Cage var elev av Arnold Schönberg og enkelte av hans tidlige stykker er basert på tolvtoneprinsippet, men han var fra starten opptatt av klang og rytme som musikkens viktigste innhold. Han utmerket seg som en av de første komponistene som arbeidet med såkalt *chance music* («sjansemusikk» eller tilfeldig musikk) – musikk hvor noen elementer blir overlatt til tilfeldighetene. Hans kanskje mest kjente komposisjon, *[[4'33"]]* (1952), består av tre satser utført uten at én eneste tone blir spilt. Cage er også kjent for sin ukonvensjonelle bruk av instrumenter i sine komposisjoner, og for sin pionervirksomhet i utforskningen av elektronisk musikk.

Cage ble en sentral skikkelse blant 1950- og 1960-tallets fluxuskunstnere og minimalistiske komponister, og han regnes som en av det 20. århundres mest originale og betydningsfulle musikalske fornyere. Hans arbeid ved Black Mountain College førte til et langvarig samarbeid med koreografen Merce Cunningham, og han fikk stor betydning for studenter fra flere ulike kunstneriske disipliner, som performancekunstneren Allan Kaprow.

## Se også
* Preparert piano

## Referanser


## Eksterne lenker
* 
* 
*
Skagabyggð

**Skagabyggð** er en tidligere kommune (sveitarfélag) i regionen Norðurland vestra på Island. Den hadde 89 innbyggere per 2023. Den besto av to separate områder på hver sin side av kommunen Skagaströnd.

I en folkeavstemning i juni 2021 avviste innbyggerne et forslag om å slå sammen kommunen med nabokommunene Skagaströnd, Blönduós og Húnavatnshreppur.

I en folkeavstemning i juni 2024 aksepterte velgerne i Skagabyggð med 75% flertall å slå kommunen sammen med Húnabyggð. Sammenslåingen ble gjennomført i august samme år.

## Referanser
Svínavatnshreppur

**Svínavatnshreppur** (tidligere **Svínadalshreppur**) er en tidligere kommune (sveitarfélag) i regionen Norðurland vestra på Island, med 105 innbyggere ved utgangen av 2005. 1. januar 2006 dannet den Húnavatnshreppur sammen med Torfalækjarhreppur, Sveinsstaðahreppur og Bólstaðarhlíðarhreppur. 

## Referanser
Sveinsstaðahreppur

**Sveinsstaðahreppur** er en tidligere kommune (sveitarfélag) i regionen Norðurland vestra på Island, med 91 innbyggere ved utgangen av 2005.

I januar 2006 ble den slått sammen med Bólstaðarhlíðarhreppur, Svínavatnshreppur og Torfalækjarhreppur, og dannet kommunen Húnavatnshreppur.
Skagaströnd

**Skagaströnd** (til 2007 kalt *Höfðahreppur*) er en kommune (sveitarfélag) i regionen Norðurland vestra på Island.

## Referanser
Húnaþing vestra

**Húnaþing vestra** er en kommune (sveitarfélag) i regionen Norðurland vestra på Island.

En av hovedattraksjonene i området er basaltsteinen Hvítserkur ved kysten nordøst i kommunen. Den er 15 meter høy og ligner en drage som kaster hodet for å ta en slurk vann.

## Referanser
Shobresvensk

**Shobresvensk** eller **rinkebysvensk** er navnet på en varietet av svensk som benyttes i uformelle samtaler, spesielt i grupper, av visse ungdommer som har innvandrerforeldre eller selv er født og oppvokst i innvandrertette storbyforsteder som Rinkeby utenfor Stockholm. Benevnelsen bygger på hilsningsfrasen «sho bre». Andre betegnelser på dette språket er *förortssvenska, miljonsvenska*, *albysvenska, rosengårdssvenska,* *invandrarsvenska* og *blattesvenska*. Svenska Språkrådet har anbefalt benevnelsen «*shobresvensk*», fordi den ikke er knyttet til noen bestemt del av Sverige. En nøytral term som benyttes av språkvitere er «multietnisk ungdomsspråk».

## Karakteristika
Talemåten karakteriseres iblant som «hakkete» eller stakkatoaktig, noe som kan skyldes tilbakeholdenhet med å benytte diftonger som er vanlige i mälardalsk eller sydsvensk språk, en tendens til å forlenge korte vokaler og forkorte lange, på vansker med den svenske setningsmelodien og sannsynligvis også på tydeligere ordgrensepausering enn i ledig svensk talespråk.

Det eksisterer til og med visse grammatiske forskjeller, som for eksempel at strak ordstilling normalt benyttes etter innledende bisetninger, istedenfor omvendt ordstilling, som benyttes i standardsvensk (og i norsk), men sjelden i mange andre språk.

Typisk er dessuten færre og mer distinkte allofoner for /r/- og sje-lyd,  («arabiske lyder»), noe som gjør forskjellen særlig fra dagligdags stockholmsuttale tydelig.

Den svenske språkforskeren Ulla-Britt Kotsinas har beskrevet disse variantene som først og fremst brukes av ungdommer som bor i innvandrerforsteder, og mest utpreget hos tenåringsgutter. I denne sammenhengen kan shobresvensken ses som et uttrykk av ungdomskultur spesifikk for disse bostedsområdene. Shobresvensk er imidlertid ikke begrensa til innvandrerbarn, og er ofte merkverdig likt det som tales i relativt avsidesliggende forsteder. I en undersøkelse gjennomført av Kotsinas fikk personer med svensk som andrespråk høre på innspillinger av ungdommer som talte shobresvensk og ble bedt om å gjette hvilket morsmål ungdommene hadde. Undersøkelse viste at de utspurte generelt sett hadde store problemer å avgjøre ungdommenes morsmål, og den ene taleren som hadde svensk som morsmål gjetta bare 1,8&nbsp;% riktig på.

## Litteratur
Noen bøker er skrevet på shobresvensk:
**[[Et øye rødt|Ett öga rött]]* av Jonas Hassen Khemiri (oversatt til norsk)
**Kalla det vad fan du vill* av Marjaneh Bakhtiari (oversatt til norsk)
**Shoo Bre* av Douglas Foley
**Till vår ära* av Alejandro Leiva Wenger (bare noen noveller fra samlingen)

## Se også
*Kebabnorsk
*Lingua franca
*Multietnolekt
*Pidginspråk

## Referanser


## Eksterne lenker
* Svenske språkrådets anbefaling 
* DN Debatt - "''Blattesvenskan''"
Skagafjörður (kommune)

**Skagafjörður** (1998-2022 kalt **Sveitarfélagið Skagafjörður**) er en kommune (sveitarfélag) i regionen Norðurland vestra på Island.

Kommunen ble opprettet 6. juni 1998 da de 11 kommunene Sauðárkrókskaupstaður, Skefilsstaðahreppur, Skarðshreppur, Staðarhreppur, Seyluhreppur, Lýtingsstaðahreppur, Rípurhreppur, Viðvíkurhreppur, Hólahreppur, Hofshreppur og Fljótahreppur ble slått sammen til en ny kommune med det offisielle navnet Sveitarfélagið Skagafjörður.

I 2022 ble Sveitarfélagið Skagafjörður og nabokommunen Akrahreppur slått sammen etter forutgående folkeavstemninger i begge kommunene. Etter sammenslåingen fikk den nye kommunen navnet Skagafjörður.

## Referanser
Postkort

**Postkort** er et kort av papir med avsatt plass til en adresse, en melding og ofte et bildemotiv og som blir sendt i posten. Uttrykket brukes både om ferdig frankerte brevkort og om prospektkort med en illustrasjon på den ene sida.

## Historikk

### Norske eksempler

Fil:Parti fra Aurdal, Valders, ca 1914.jpg|«Parti fra Aurdal, Valders» viser Aurdal kirke ca. 1914. Geografiske steder har vært særlig vanlig som postkortmotiv. Veien på bildet har påskriften «Min daglige skolevei går her»..
Fil:Norwegian Army guarding Swedish border 1905.jpg|«Fra Grænsevagten 1905. Paa Feltvagt.» viser norske soldater under unionsstriden med Sverige. Kortet er et eksempel på motiv fra militærlivet og fra en aktuell hendelse.
Fil:Julehilsen fra Tönsberg, 1908.jpg|«Julehilsen fra Tönsberg», humoristisk julekort fra 1908 med lokal forankring.
Fil:God påske, ca 1953.jpg|«God påske», påskekort utgitt omkring 1953. Motivet viser skiturister på påskeferie i norske høyfjell, påskekylling og vårtegn som hestehov, bjørkerakler og puselabber. 
Fil:Postkort fra Bergen 1909.jpg|Nyttårskort fra Bergen i 1909. Motivet viser utsyn over byen, byvåpenet og fotografier av flere severdigheter: Holbergstatuen, Den Nationale Scene og Ole Bull-monumentet. 
Fil:Postkort Frimerkesproget.jpg|«Frimerkesproget» viser hvordan en kan sende hemmelige kjærlighetsbeskjeder med frimerket på postkort. 


## Referanser


## Se også
* Brev
* Gratulasjonskort
* Julekort, nyttårskort, påskekort
* Postvesen
* Postcrossing
* Telegram

## Eksterne lenker
* 
*Norske Postkortsamlere
*Postkortsamlere i Vest
* Gamle postkort fra Halden 
* Gamle postkort fra Tinn i Telemark
* Gamle postkort fra Østfold
* Kunstforlaget Mittet & Co. A/S
*Narvesen Postkortsamling
* Postkort Digitalt Museum
* Ukas postkort fra Arendal kommune                               
* QXL.no - Postkort  Kjøp og salg på nett
Natascha Heintz

**Natascha Heintz** (1930–2025) var en norsk paleontolog og konservator med fossile urfisker og primitive fisker som sitt spesialområde.

Heintz ble cand. mag. i 1953 med fagene paleontologi, zoologi og kjemi ved Universitetet i Oslo. 1952–1954 hadde hun stipendiatengasjementer ved universitetsmuseene i Oslo, Bergen og Tromsø. Hun ble cand.real. i zoologi ved Universitetet i Bergen i 1956 med en hovedoppgave om bruskfisk.

I 1956–1960 var hun forskningsstipendiat NAVF ved Paleontologisk museum. Fra 1960 til 1966 var hun ansatt ved Norsk Polarinstitutt. Hun var knyttet til Paleontologisk museum ved Universitetet i Oslo 1967–2000, først som konservator, senere som førstekonservator og i en periode også bestyrer. Hennes vitenskapelige område omfattet blant annet studier av fossile urfisk og primitive fisk. Hun har også bidratt til forståelsen av mammutens utbredelse og liv i Norge i siste istid. Hun hadde flere verv i norsk museumsliv og gjorde en stor innsats for å formidle vitenskap. Hun tok blant annet initiativ til å opprette en egen skoletjeneste ved de naturhistoriske museene på Tøyen (nå Naturhistorisk museum). Heintz deltok på seks ekspedisjoner til Svalbard og Franz Josef Land.

I forbindelse med den internasjonale geologikongressen i Oslo i 1960 ledet hun, sammen med kolleger og sin far, professor Anatol Heintz, en ekskursjon til Svalbard der de første sporene etter dinosaurusen Iguanodon ble funnet. Dette funnet var viktig for forståelsen av Svalbards geologiske historie. 

Heintz ble født i Brooklyn, New York og vokste opp i Bærum. Hun var datter av professor Anatol Heintz (1898–1975) og Mary Solnørdal (1901–1991). Hun giftet seg i 1960 med Thor Siggerud (1928–2011), som var geolog ved Norsk Polarinstitutt. 

## Referanser
Akrahreppur

**Akrahreppur** er en tidligere kommune (sveitarfélag) i regionen Norðurland vestra på Island.

I februar 2022 stemte innbyggerne i Akrahreppur og nabokommunen Sveitarfélagið Skagafjörður over et forslag om å slå sammen de to kommunene, og sammenslåingen fikk flertall i begge kommunene. I juni 2022 ble sammenslåingen gjennomført og den nye kommunen fikk navnet Skagafjörður.

## Referanser
IBAN

**International Bank Account Number** (**IBAN**) en internasjonal standard for bankkontonummer. Et IBAN bygges opp med to-bokstavers ISO-landkode for landet kontoen er i, to kontrollsiffer regnet ut på grunnlag av hele nummeret, og et antall siffer og/eller bokstaver i henhold til nasjonale regler.

Oppbygningen av et IBAN for en norsk bankkonto er `NOpp bbbb kkkk kkk` (eksempel: `NO12 1234 1234 567`), hvor
*`NO` er koden for Norge
*`pp` er to kontrollsiffer
*`bbbb` er identifikasjon av banken
*`kkkk kkk` er kontonummeret

IBAN lagres elektronisk i en fortløpende tegn-streng, men i skriftlig form anbefales det å dele det inn i grupper på fire tegn, eventuelt med den siste gruppen med færre tegn, se eksempelet over.

IBAN brukt sammen med BIC (Bank Identifier Code, også kalt SWIFT) skal normalt være tilstrekkelig for en pengeoveførsel over landegrensene. Innenfor EØS er BIC ikke nødvendig fra februar 2016.

Fra og med 1. februar 2014 er det ulovlig å overføre euro i eurosonen med gamle bankkontonummer. Fra 31. oktober 2016 gjelder det også innenfor øvrige EØS-området, også innenriks. IBAN skal da brukes for overføringer i euro (ikke innenriks med andre valutaer som kroner). Dette kalles SEPA, Single Euro Payments Area, og betyr at de som har et bankkonto i euro innenfor EØS-området, kan bruke det for lønn og betalinger i hele eurosonen.

Norsk IBAN har færrest sifre/bokstaver (15) av alle land som har implementert systemet.

## Eksterne lenker
Kontrollside for IBAN
Lochgilphead

**Lochgilphead** (skotsk-gælisk: *Ceann Loch Gilb*) er en by og tidligere burgh i regionen Argyll og Bute, Skottland. Byen er det administrative senteret til Argyll og Bute og ligger ved enden av bukten Loch Gilp (en gren av Loch Fyne) og ligger på bredden av Crinan-kanalen. Lochgilphead er tilknyttet på hovedvegen A83, med Ardrishaig 3 km mot sør og Inveraray 39 km mot nordøst; Oban ligger 60 km nord på A816. Lochgilphead hadde en beregnet befolkning på 2280 innbyggere i 2020.

Lochgilpheads fasiliteter omfatter et svømmebasseng, sportssenter, fiskeutstyrsbutikk, Virgin MoneyBank og Bank Of Scotland, Co-op Food supermarked, to bensinstasjoner, en butikk for hjemmeklær og en jernvarebutikk, en Renault-forhandler, et sykehus drevet av de lokale fastlegene (med en akuttavdeling og et psykiatrisk sykehus), en ni-hulls golfbane, bowlingklubb, et regionalt deponi ved Dunchologan og Lochgilphead High School. Det er også en lokal avdeling av Army Cadet Force (militærutdanning for ungdom) i byen, nærmere bestemt en gren av infanteriregimentet Argyll og Sutherland Highlanders tilknyttet Royal Regiment of Scotland. Daglige busstjenester går fra byen til andre deler av Skottland, særskilt Glasgow, Campbeltown, Fort William og Oban.

## Historie
### Oldtidsminner

Det er en rekke monumenter fra oldtiden i nærheten, blant annet Dunadd-borgen ved Kilmartin Glen, nær Lochgilphead, som har vært bosatt siden tidlig jernalder. Den godt bevarte bygdeborgen var et festningsverk for kongeriket Dalriada og er antatt å være stedet hvor de første kongene i det som ble kongeriket Skottland ble kronet. Kilmartin Glen har en av de viktigste konsentrasjonene av levninger fra yngre steinalder og bronsealder i Skottland, som kan studeres i Kilmartin Museum i Lochgilphead. Det er også noen spektakulære helleristninger ved Achnabreck i Kilmartin Glen med blant de største og mest komplekse motiver i Skottland. En del er sirkulære skålgroper, omgitt av opp til tolv ringer som er mer enn en meter brede. Helleristningene er antatt å være utført for over 4000 år siden. Viktigheten av stedet og grunnen til at oldtidens beboere utførte dem er fortsatt åpent for undring og spelulasjoner.

### Utviklingen av byen
Som en planlagt bosetting ble Lochgilphead opprettet i 1790, kort tid etter at en vei fra Inveraray ble bygget til Campbeltown. Etter ferdigstillelsen av Crinan-kanalen i 1801, ble byen mer viktig som et knutepunkt over Kintyre-halvøya. Da en direktevei ble fullført i 1830, ble Lochgilphead knyttet til Oban. I 1831 ble det bygget en brygge som fremmet maritim transitt mellom Lochgilphead og Glasgow, og til andre havner langs Irskehavet.

I 1975 ble Lochgilphead valgt som det administrative hovedkvarteret til distriktrådet for regionen Argyll og Bute som en del av omorganiseringen av de lokale myndigheter, grunnet Lochgilpheads sentrale beliggenhet.

## Sport og idrett
Byen er hjemmet til shintylaget Kilmory Camanachd (en særegen skotsk lagsport som blir spilt med køller og baller) og fotballaget, Lochgilphead Red Star.

## Referanser


## Eksterne lenker
Larviforme hunner

**Larviforme hunner** er hunner av enkelte insekter, særlig biller, som beholder sitt larveutseende hele livet. De har ikke utviklet noen form for vinger, ofte heller ikke fasettøyne, og antennene ligner de man finner hos larver. Brystleddene (thorax) skiller seg lite fra bakkroppsleddene bortsett fra at de har ett par bein hver. 

Larviforme hunner er et eksempel på neoteni, at organismer blir kjønnsmodne før de har nådd det morfologiske voksenstadiet. Arter med larviforme hunner har oftest normalt utseende, mobile hanner. Den store fordelen med å ha larviforme hunner er at de ressursene som ville ha gått med til å utvikle «voksne» strukturer og å forflytte seg som voksen (larviforme hunner er vanligvis svært sedate) i stedet kan brukes til å produsere flere egg. Typiske larviforme hunner finnes hos bille-overfamilien Cantharoidea (familiene sneglerovbiller (Drilidae), lysbiller (Lampyridae), rødvinger (Lycidae) og Phengodidae) og hos ordenen viftevinger (Strepsiptera). Et lignende, men mindre ekstremt, tilfelle finnes hos noen arter i sommerfugl-familiene målere (Geometridae) og børstespinnere (Lymantriidae), der hunnene er mer eller mindre vingeløse, men ellers har «voksent» utseende.
Fáskrúðsfjarðarhreppur

**Fáskrúðsfjarðarhreppur** er en tidligere kommune (islandsk: *sveitarfélag*) i regionen Austurland på Island, med 48 innbyggere ved utgangen av 2005. Fra 2006 er den en del av Fjarðabyggð kommune.

## Referanser
Anne Elvebakk Linn

**Anne Elisabeth Elvebakk Linn** (tidligere **Anne Elisabeth Elvebakk**; født 10. mai 1966 på Voss) er en norsk tidligere skiskytter. I løpet av karrieren tok hun hele tolv VM-medaljer (seks individuelle, fem på stafett og en i lagøvelsen). Hun er fra 2009 skiskyttertrener ved Norges Toppidrettsgymnas på Lillehammer. Hun var inntil 2009 i fire år tilknyttet Norges Skiskytterforbund som landslagstrener for rekrutt, jenter.

## Meritter
* VM 1986: Bronse på stafetten
* VM 1987: To bronsemedaljer (sprint, stafett)
* VM 1988: Gull på 10 km, bronse på sprint, sølv på stafetten
* VM 1989: Gull på sprint, sølv på 15 km og sølv i lagkonkurransen
* VM 1990: Gull på sprint, sølv på stafetten
* VM 1991: Sølv på stafetten

Fire ganger var hun blant de tre beste sammenlagt i verdenscupen, i sesongen 1987/88 gikk hun helt til topps.
I 1989 mottok hun Porsgrunds Porselænsfabriks Ærespris.

## Verdenscupseire

## Referanser


## Eksterne lenker
*
Liv-Kjersti Bergman

**Liv-Kjersti Bergman** (født *Eikeland* 20. mars 1979 i Bergen) er en norsk tidligere skiskytter.

Hun debuterte i verdenscupen i 1999 i Oberhof. Hennes beste plassering er en andreplass på 15 km i Östersund i desember 2006. 

Hun deltok i VM 2005 i Hochfilzen. Der oppnådde hun en 16.-plass på 15 km, og var med på det norske stafettlaget, som endte på femteplass.

7. august 2010 giftet hun seg med den svenske skiskytteren Carl Johan Bergman.

## Referanser


## Eksterne lenker
* 
* Statistikk fra ''Biathlonworld''
Atle Brynestad

**Atle Brynestad** (født 1953) er en norsk finans- og forretningsmann mest kjent for å ha startet Smart Club-kjeden. Han var eier av Fotballklubben Lyn fra 1999 til 2008.

Brynestad har cand. mag. fra Universitetet i Oslo med statsvitenskap, offentlig rett og sosialøkonomi i fagkretsen. Han har i tillegg tatt en del økonomifag ved BI.

Han startet karrieren i 1970 med strikkefabrikken Knit Motestrikk som han startet på en låve på Bryn gård, 16 år gammel. Etter tre år hadde bedriften 16 ansatte. Han ekspanderte raskt, og ble stor innenfor eiendom. I 1984 kjøpte han Christiania Glasmagasin og i 1995 startet han Smart Club-kjeden. I 2001 etablerte han  rederiet SeaDream Yacht Club. Brynestad har organisert sitt eierskap av Christiania Glasmagasin, Hadeland Glassverk og Porsgrunds Porselænsfabrik i selskapet *3 Norske* (*3 Norske Handel og Industri AS*). 

I 1980-årene var han også aktiv i partiet Høyre, var medlem av partiets økonomistyre og blant Kaci Kullmann Fives støttespillere da hun marsjerte inn i norsk politikk.  

Han ble gift i 1990 med skuespiller Linn Stokke.

## Referanser
Corinne Niogret

**Corinne Niogret** (født 20. november 1972 i Nantua) er en fransk tidligere skiskytter.

Corinne Niogret debuterte i verdenscupen i 1988. Den første mesterskapstriumfen kunne hun feire på hjemmebane i OL i Albertville i 1992, da det franske laget vant gull på stafetten.

Corinne Niogret vant tre VM-titler. Hun vant normalprogrammet (15&nbsp;km) i VM 1995 og VM 2000, og var med på å vinne lagkonkurransen i 1993.

I løpet av karrieren vant hun 15 VM-medaljer og to olympiske medaljer. I løpet av karrieren vant hun åtte enkeltrenn i verdenscupen. Den beste sammenlagtplasseringen oppnådde hun i 2000, med en tredjeplass.

## Meritter
* **Olympiske leker**
** OL 1992: 1 gull (stafett)
** OL 1994: 1 bronse (stafett)
* **Verdensmesterskap**
** VM 1993: 1 gull (lag), 1 sølv (stafett)
** VM 1994: 1 bronse (lag)
** VM 1995: 1 gull (15&nbsp;km), 1 sølv (stafett) ), 2 bronse (sprint, lag)
** VM 1996: 1 sølv (stafett), 1 bronse (lag)
** VM 1998: 1 sølv (jaktstart)
** VM 1999: 1 sølv (15&nbsp;km), 1 bronse (stafett)
** VM 2000: 1 gull (15&nbsp;km), 1 bronse (fellesstart)
** VM 2001: 1 sølv (jaktstart)

## Referanser


## Eksterne lenker
* 
*  Resultatoversikt hos IBU
Hubertus von Hohenlohe

**Hubertus von Fürstenberg-von Hohenlohe** (født 1959) er en liechtensteinsk prins og tidligere alpinist som representerte Mexico.

Han er sønn av prins Alfonso von Hohenlohe og prinsesse Ira von Fürstenberg. Hubertus von Hohenlohe ble født og bodde sine første år i Mexico. Da han ble 4 år, flyttet han til Spania og senere til Østerrike, hvor han vokste opp, studerte og fikk interesse for alpint. Han grunnla det meksikanske skiforbundet slik at han kunne delta i internasjonale renn.

Han debuterte i verdenscupen i alpint 8. desember 1981 i Aprica med en trettendeplass, og hans beste verdenscup-plassering er en femteplass i kombinasjon i Madonna di Campiglio fem dager etter sin verdenscupdebut.

Hubertus har deltatt i seks vinter-OL (1984, 1988, 1992, 1994, 2010 og 2014), samt 19 VM i alpint (per 2021). Han var også kvalifisert for OL i Torino i 2006, men der deltok han ikke.

## Meritter
### OL deltakelser

#### VM-deltakelser

## Referanser


## Eksterne lenker
*